चौक पर लाइट खराब, लोग परेशान
मुलाना| सुभाषचंद्र बोस चौक मुलाना पर लगी स्ट्रीट लाइट पिछले कई दिनों से खराब हैं। जिससे ग्रामीणों को परेशानी का सामना करना पड़ रहा है। शाम ढलते ही चौक चौक के आसपास पर अंधेरा छा जाता है। चमन सैणी, महेश करम सिंह ने बताया कि चुनाव के कारण पंचायतें खत्म होने के बाद गांव की चौधर प्रशासन के हाथ में है। जिससे ऐसी कई छोटी-छोटी समस्या उभर कर आती हैं परंतु उनका हल नहीं होता जिससे भारी परेशानी का सामना करना पड़ रहा है। उन्होंने बताया कि सुभाष चंद्र चौक मुलाना के सामने ही रेस्ट हाउस मुलाना थाना परिसर भी है जो शाम ढलते ही अंधेरे में डूब जाते हैं। लोग रात के समय यहां से गुजरते समय डरने लगे हैं। ग्रामीणों ने बीडीपीओ बराड़ा से सुभाष चंद्र चौक की लाइट ठीक कराने की मांग की है।
bho_Deva hin_Deva